title: Almarchal litoral
text: Un almarchal ye una zona humida, por un regular cercana a la mar, de gran riqueza en fauna y flora. Estas zonas humidas a sobén son estacions de paso en a migración d'as aus entre o norte d'Europa y Africa.
  
  Ye un terreno baixo y paulenco, con aportes d'augua sotorrana, fluvial y de mareas.
  
  Os almarchals han sufrito a presión urbanistica, en especial en o País Valenciano, con periglo que desapareixcan, destancando como pervivencias l'almarchal del Moro, l'almarchal de Pego-Oliva y l'almarchal de Peniscola.
  
  Como peix tipico d'os almarchals tenemos o zamaruco.
  
  Etimolochía 
  Huei a palabra almarchal s'aplica a zonas humidas d'a costa levantina, pero en o pasau s'emplegaba pa zonas humidas d'a Ribera d'Ebro. A palabra almarchal ye d'orichen arabe, vien d'a palabra march que significa prau estando un caso d'adaptación d'a letra chim como ch en aragonés. Antes s'emplegaba en a Ribera Navarra, y Riberas Alta, Baixa d'Ebro y Sistema Iberico con o significau de paúl u terreno paulenco, pero ha quedau fosilizau en a toponimia, de fueras d'a cuenca de Millars, a on que encara se fa servir a variant armachal. Bi ha bella mención medieval que proviene de Tudela, (1256, 1260, 1279: Almalchal, Almargale, Almarial), Alagón (1195) y Zaragoza (1158, 1191 y 1194):
  
  En a toponimia a vegadas bi ha cambio de -l por -n, y d'astí formas como marján u marjanes.
  
  Referencias
  
  Bibliografía 
   Juan A. Frago Gracia: ''Toponimia navarroaragonesa del Ebro (V) yermos y pastizales. Archivo de filología aragonesa XXXVIII. 1986.
  
  Costas
  Cheomorfolochía litoral
  Ecosistemas
  Hidrolochía